Մարտի 1-ի գործով նոր և աղմկոտ զարգացումը՝ ՀՔԾ-ի կողմից այն ժամանակ ՀՀ նախագահ և գերագույն գլխավոր հրամանատար Ռոբերտ Քոչարյանին առայժմ որպես վկա հարցաքննության հրավիրելը, պատճառ դարձավ, որպեսզի նոր հայտարարություններով հանդես գա Ռ. Քոչարյանը: Նա հայտարարել է, թե իր ջանքերով է կանխվել բանակի՝ քաղաքական գործընթացներում ներգրավվելը, իսկ ՊՆ նախարարի, այսպես կոչված, գաղտնի՝ 0038 հրամանը (այդ հրամանով Երևանի կայազորում կոնկրետ կառույց է ստեղծվել, որի միջոցով էլ ապահովվել են բանակի գործողությունները.) զուտ «ներքին փաստաթուղթ» է, ձեռնարկած գործողությունները գտնվել են ՊՆ իրավասության տիրույթում, պաշտպանության նախարարի որոշումները նախագահի կողմից հաստատում չէին պահանջում, և զորանոցային վիճակի անցումը մարտական ստորաբաժանումների մարտունակության ամրապնդման նպատակով` բանակի համար սովորական մի բան է: